ร้านนี้เป็นร้านอาหารเก่าแก่อยู่ซอยทองหล่อมาก่อน ตอนนี้ได้ย้ายร้านมาอยู่แถวซอยอ่อนนุช54  อาหารจะออกแนวอาหารจีนผสมร้านข้าวต้ม เมนูแนะนำจะเป็นพวกปูผัดผงกะหรี่ หมูสะเต๊ะ ผมจำได้ว่ามีร้านนี้ตั้งแต่สมัยก่อนซอยทองหล่อยังเป็นซอยตันอยู่มีร้านอาหารแค่ไม่กี่ร้าน มีแค่S&P,ลิตเติ้ลโฮม,แมนดารินเป็ดย่าง ร้านหนังสือDK ซอยจะเงียบๆ ผมกลับจากโรงเรียนอัสัมชัญมากับเพื่อนนักเรียนที่มีบ้านอยู่แถวๆในซอยทองหล่อหรือใกล้ๆชอบมาแวะทานกันประจำก่อนกลับบ้านกัน. วันนี้เลยมารำลึกความหลังหน่อยว่าอาหารยังรสชาติเหมือเดิมรึเปล่า. วันที่มานี้มากันแค่2คน เลยสั่งอาหารไม่มาก. ลองสั่ง 
         -เนื้อปูผัดผงกะหรี่ราคา240บาท รสชาติดี จะออกแนวได้รสชาติหอมๆมันของไข่ที่ฟูนุ่มๆหอมกลิ่นผงกะหรี่อ่อน แต่ส่วนตัวผมว่ารสอ่อนไปนิดหนึ่ง ให้เนื้อปูเยอะ รสชาติออกแนวคล้ายๆพวกสมบูรณ์โภชนา ก็อร่อยใช้ได้ 
           -อีกจานเป็นหมูสับต้มบ๊วยราคา120บาท จานนี้มาร้อนๆส่งกลิ่นหอมของบ๊วยลอยมาก่อนถึงโต๊ะซะอีก. รสชาตเข้มข้น ให้บ๊วยมาเยอะดีแบบไม่หวงเครื่อง  ควรทานกับข้าวต้มร้อนๆ เพราะรสเข้มพอควร ส่วนตัวของผมว่าปรับรสให้อ่อนลดความเข้มให้น้อยลงนิดหน่อยจะอร่อยเลย
             -หมูสะเต๊ะราคา70บาท เป็นแบบกลมๆแปลกดี รสชาติก็ดีหอมๆมัน
                -ยำนิยม มีกระเพาะปลา กุ้ง ปลาหมึก จานนี้เฉยๆไม่ถูกปากเท่าไร น้ำยำเค็มไปหน่อย กระเพาะปลาก็ให้มาน้อยเกิน
                  -จานสุดท้ายเป็นออส่วนกะทะร้อนราคา150บาท ใช้ได้เลย หอยนางรมตัวใหญ่สดดี เป็นแบบแนวกรอบๆ
            ช่วงเฉลองย้ายร้านใหม่เห็นว่ามีส่วนลดค่าอาหารให้ด้วยครับ ร้านรับบัตรเครดิตตั้งแต่800บาทขึ้นไป มีที่จอดรถในซอยด้านหลัง สามารถจอดในคอนโดได้????